
MYFYRDOD 
Y PREN GWYRDDLAS. 


An ryw ddiwrnod hafaidd hynod, 
Mewn myfyrdod wrthoi'm hun, 

Mi orphwysais dan bren gwyrddlas, 
Heb gymdeithas unrhyw ddyn; 
Griddfan 'roeddwn ac och'neidio, 
Holi a chwestiwno'n ddwys, 

Pa le cawn gyfaill erbyn adfyd, 

I roddi'm goglud a'm holl bwys. 


Dechreuais chwilio'r greadigaeth 
Eang, helaeth, odiaeth wiw, 
Megis plentyn anghall, cyndyn, 
I 'mofyn rhosyn hardd ei liw; 
Edrych arno, hwnw'n gwywo 
Rhwng fy nwylo heb ddim lles, 
Colli ngafael arno'n ddirgel, 
Ar yr awel gynta' o wres. 


Pe meddwn ranau gwledydd India, 
Sidan Persia, aur Peru, 
Cyfoeth Twrci a Musoofi, 
I'm difyru tra b'wyf byw, 
Hwy gymerent eu hadenydd; 
Ryw foreuddydd neu brydnhawn 
Megis 'deryn gwyllt i'r goedwig, 
Ail gynyg arno byth ni chawn. 


Gwraig a phlant, a ffryns anwylgu, 
Sydd yn cefnu arna i'n lân, 

Gan fy ngadael yn fy nhrafael, 
Gwres, a rhyfel brwd, â thân; 
Pan ddelo stormydd fel cawodydd 
Mawr o gystudd ar fy mhen, 

Ni welaf gyfaill dianwadal 

A all fy nghynal dan y nen. 

Mi welais genyf ffrynd a hoffais, 
Ac mi a'i cerais megis brawd; 
Addawodd imi ddillad felfed, 

A gwisg o sgarled am fy nghawd; 
Mi gawn bob peth wrth fodd ty nghalon 
Os byddwn iddo yn ffyddlon was, 

Cawn fyw'n ddiddiíffy g«yn wr boneddig, 
A dawns a miwsig yn ei blas, 


Mi ysgrifenaf enw'r cyfaill, 
. Y Byp, a'i ddichell llawn o frad, 
Llawn o dwyll a llawn o wenwyn, , 
O gopa ei goryn hyd ei draed; 
Addawodd imi fil o bethau, 
Nes fy hudo â chwedl deg; 
Er mor llyfned oedd ei 'madrodd, 
Ni chyflawnodd un o ddeg. 


Dechreuais goffa'r addewidion, 
A fuasai rhyngom ni cyn hyn;— 
P'le mae'r byw fel gwr boneddig?. 
P'le mae'r crys, o gamric gwyn? 
P'le mae'r gwely man-blu tyner, 
P'le mae'r gadair wiwber ddrud? 
P'le mae'r seigiau bras a'r swcewr? < 
Ple mae'r gwin a'r parlwr clyd? 

P'le mae'r dillad hardd o felfed? 
P'le mae'r wisg o 'sgarlad main? 
P'le mae'r etifeddiaeth wiwgof ? 

Ai i gyd yn annghof aeth y rhai'n? 
Ple mae'r tai a'r tiroedd llydain? 
P'le mae'r arian? P'le mae'r aur? 
Rho a addewaist imi'n ernest,— ; 
Beth dal gwr gonest ond ei air. o 


P'le mae'r hawddfyd a'r pleserau, 
A'r trysorau hardd eu drych? 
P'le mae'r march a gaf farchogaeth, 
Ple mae'r etifeddiaeth wych? 
Fe'm atebai ddigon chwerw, 
A golwg arw, salw ei wedd, 
Na chawn i i ganddo ond arch ac amdo, 
Na thir i'w geibio ond hyd fy medd. 


Aeth fy nghalon yn aflonydd 
Pan glywais i'r fath newydd syn, 
Ar ol ymdeithio yn fy lludded, 
'Tylau, gwaered, pant, a bryn; 
Haf a gauaf, tywydd garw, 
Goddefais lawer chwerw loes; 
Y byd a'i olud a ddiflannodd, 
Fe'm gadawodd dan y groes. MA 


Hudodd Demas, crogodd Judas, 
A. Haman ddiras gyda rhai'n, 
vUesebel, a'r cawr Goliah, 

A roddodd rhwng y cŵn a'r brain; 

Arweiniodd fyrddiwn wrth ei gadwyn, 
T'r pwll dwfn dan y clo; MW 
'Tynodd berfedd hen Jelioram, 
Yr adyn truan, trwm yw'r tro. 


Fe hyrodd Ahab i wallgofi, 
A Zimri i ymlosgi yn y tân, 
A'r brenin Herod, er mor laned, 
A roddodd rhwng y pryfed mân; 
Mawrion greigiau'n erbyn creigydd, 
Curodd 'menydd llawer mil; a 
Y mae'n arwain pawb ar ddidro, 
Na byddo'n rhodio'r llwybr cul. 


Ni chaf ddarllen gair na'i wrando, 
Na myfyrio am fyd a ddaw, ' 
Aflonyddu fy meddyliau, 

Weithiau yma, ac weithiau draw, 
O fy nhraed ìi gopa 'nghoryn, 

Fe wnaeth fy esgyrn gwan yn friw, 
Nes magu llawer dolur chwerw; 
Rwy'n haner marw er bod yn fyw, 


Ffarwel iddo, mi;a'i gadawa', 
Af oddiyma i ryw wlad bell; 
Mae fy hyder a fy ngobaith 
Y caf fi rhyw gydymaith gwell; 
Gwell yw dau nag un bob oesoedd, 
I dramwy trwy'r ardaloeddjcul; 
Yn mhob gofidiau a chaledi, 
Mae'r Iesu'n well nag ugain mil. 


Fe drugarhaodd ei nefol anian, 
Wrth ferch y wraig o Ganaan wlad, 
Fe ddaeth yn union a'r mab afradlon, 
Adre'n dirion at ei Dad; 5 
Cyfaill ffyddlon pur ei anian, 

Nerth i'r egwan,—cadarn dwr,— 
Am ei braidd y mae'n gofalu 
Cyn a chwedi'r diluw dw'r. 

Fe fu gyda'r prophwyd Jona', 
Gynt yn mol y morfil mawr, 

Gyda Dafydd yn rhyfela 
Gynt a hen Goliah gawr; 
Gyda. Paul a'r hen ddisgyblion, 
Yn tawelu'r storom gref; 
Gyda Pedr ar y dyfroedd, 
Ymaflodd yn ei ddwylaw ef. 


“ 


Dyma'r Perl a gar fy enaid, 
Yn mhob caethiwed bach a mawr, 

Iesu'n groew, dyna ei enw, 
Sydd yn llanw nef a llawr; 
Perl a bery yn dragywydd, 
Perl o ddefnydd mawr ei bris, | 
Alpha, Omega, fy enaid cofia, i 
Na foddlona ar ddim sydd is. bR 
.. Perl ni thoddir, Perl ni losgir, 

Perl ni threulir byth i ma's; 

Perl;a welir yn dysgleirio 

Pan ddarfyddo'r ddaear las; 

Perl a wna i'r sawl a'i caffo 

Seinio can na dderfydd byth, 

O fewn i gaerau'r nefoedd olau, 

Y'mysg myrddiynau—rif y gwlith. 

_. Mi gaf weithian, fel Philomel, N 
Ro'i ergyd ar yr organ ber, 

I'r hwn am carodd ac am nerthodd, 

Awdwr bydoedd mawr y ser, ” 
Tad goleuni, Awdwr bywyd; 

Pwysaf ar ei addewid ef,— 





'Taena droswy' d'aden dirion (7 
Pan y delo'r storom gref. 
.. Fe addawodd imi wisgoedd gwynion; : 


Yn lle bratiau budron tlawd, 
Gwisg 82. bery heb waethygu, 
Cyfiawnder Iesu, anwylgu frawd; 
Gwisg dragwyddol ni heneiddia, / 
Gwisg yw hon na threulia ddim, 
Gwisg briodas yw ei henw, 
Gwisg a geidw byth yn wyn. 
Pe meddwn ddawn rhyw angel uchod 
Neu seintiau'r ddaear isod faith, 
A chanu'n gynnil flynyddau gan-mil 
Yn mysg yr eppil eiddil iaith, 
Methu a wnawn a chwrdd a geiriau, 
Boddi wnae'm synwyrau'n lan, 
Chwilio a darllen pob ysgrifen, 
Methu. a gorphen ar y gan. 


Caned yr angelion uchod, 

A seintiau'r ddaear isod faith 
Caned clych a chaned organ, 
A phob aderyn wiwlan iaith, 
Llwch a baban anwybodus, 
Ac anfedrus iawn wyf fì: 

Haleluwiah, sain Hosanna, 
Mi ddistawa', cenwch chwi. 


